ka ka ka ka ka ka ka ka ka ka ka ka ka ka ka ka ka ka ka ka fr ka ka ka ka ka ka ka ka ka ka ka ka ka ka ka es ka ka ka ka ka ka ka ka ka ka ka ka fr ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka en en en en en en en en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en
რუსული ელიტარული სატანკო დევიზიის ტანკისტებმა T-80Y-ები უკრაინულ სოფელში მიატოვეს
რუსეთის არმიის კანტემიროვის მე-4 სატანკო დივიზია თუ რას წარმოადგენს, ნატოს დაზვერვაზე უკეთ შეიძლება არავინ იცოდეს, რადგან ის მოსკოვთანაა დისლოცირებული და კრემლში, როდესაც შიდა სახელმწიფო გადატრიალებები ხდებოდა (სტალინის სიკვდილის შემდეგ 1953 წელს, 1991 წელს „გე-კა-ჩე-პე“-ს და 1993 წლის რუსეთის დუმასთან ბრძოლის დროს), ამ დივიზიის ტანკები მოსკოვის ცენტრში შეჰყავდათ, ხოლო 1993 წელს, რუსეთის პრეზიდენტის – ელცინის ბრძანებით მოსკოვში, რუსეთის „თეთრ სახლსაც“ – სახელმწიფო დუმის შენობასაც კი დაუშინეს 125 მმ-იანი ჭურვები, რასაც მთელი მსოფლიო პირდაპირ ეთერში უყურებდა…
და ამ ელიტური რუსული სამხედრო შენაერთის ტანკებს დღეს უკრაინის სუმსკის რაიონის სოფელ ჩუპახოვკას მცხოვრებლები თავის სახლებთან, შუა გზაზე პოულობენ… ტანკისტების გარეშე, სრულიად მიტოვებულს.
მაგრამ პუტინმა მეორე ცივი ომის მთავარი საბრძოლო ამოცანის – ისევ ლა-მანშისკენ გაჭრამდე, თავის ელიტურ ტანკისტებს ჯერ „პატარა საქმის“ მოგვარება დაავალა – უკრაინის საბოლოო მოთვინიერება ორ-სამ დღეში და რუსი ტანკისტებიც სხვა დანაყოფებთან ერთად, უკრაინისკენ დაიძრნენ, ისინი ხომ ისეთივე გასეირნებას მოელოდნენ, როგორც რვა წლის წინ, ყირიმის „ქურდულად“ ოკუპაციის დროს…
მაგრამ ზემოხსენებულ უკრაინულ სოფელთან ეკიპაჟების მიერ მიტოვებული ტანკები, არათუ დაზიანებული, გაკაწრულიც კი არ იყო (ისე გაუკაწრავი ტანკი, ცოტა სასაცილოდ ჟღერს),უფრო მეტიც, საბრძოლო კომპლექტიც – ჭურვები და ვაზნები ტანკებში ჩატვირთული გახლდათ.
მაშინ რამ გააქცია ამ ელიტური რუსული დივიზიის ტანკისტები?
მიზეზი შეიძლება ძალიან ბანალური იყოს – ტანკებს უბრალოდ საწვავი გაუთავდათ!
საქმე ის არის, რომ დიზელის ძრავიანი T-72 და T-90 ტიპის ტანკები ჩვეულებრივ დიზელის საწვავს მოიხმარენ, T-80y-ს გასაწყობად კი საავიაციო ნავთია საჭირო, სწორედ ისეთი, საბრძოლო „სუ“-ები თუ სამგზავრო „ბოინგები“ რომ დაფრინავენ.
მაგრამ სად ეშოვათ უკრაინის ერთი პატარა სოფლის შუაგულში რუს ტანკისტების „ბოინგის“ საწვავი?!
საერთოდ, სატანკო კოლონებს საწვავით სავსე მანქანა – ცისტერნები დაჰყვებიან უკან, მაგრამ ამ შემთხვევაში, პუტინის მიერ შექებული შოიგუს თავდაცვის სამინისტროს ზურგის სამსახურმა ვერ იყოჩაღა ან სულაც უკრაინელები მოიქცნენ ჭკვიანად და რუსულ ტანკებთან მძიმე ბრძოლაში ჩართვას, ამჯობინეს სატანკო კოლონის კუდში მიმავალი შეუჯავშნავი და ადვილ სამიზნედ ქცეული საწვავიანი მანქანა-ცისტერნების განადგურება ავტომატების ჩვეულებრივი ტყვიებით…
ასეა თუ ისე,უკრაინა-რუსეთის ომის მეოთხე დღეს უკვე შეიმჩნევა ერთი საინტერესო ტენდენცია – მცირე პრობლემისთანავე რუსეთის არმიის საბრძოლო მანქანების ეკიპაჟები დიდი ფიქრის გარეშე ტოვებენ მათ (ინტერნეტში ვრცელდება ვიდეოკადრები ასევე გზაზე მიტოვებული რუსული „გრადისა“ და ქვემეხების) და თავს შველიან, ეს კი იმაზე მიუთითებს, რომ უკრაინაში შეჭრილი რუსი აგრესორების ნაწილში საბრძოლო სულისკვეთება დღითიდღე კატასტროფულად მცირდება და ეს მზარდი ტენდენციაა.
პ.ს. ისე, T-80y-ს „გაძღობა“ საწვავით ძალიან ძნელია, რადგან 100 კმ-ის დასაფარად, თუკი დიზელისძრავიან T-72-ს 240 ლიტრი დიზელის საწვავი სჭირდება, იმავე მანძილის გასავლელად T-80y-ი 430-500 ლიტრ საავიაციო ნავთს წვავს, თანაც ეს მხოლოდ ასფალტირებულ გზაზე, თორემ გრუნტის გზაზე ასი კმ-ის გასავლელად T-80y-ს შეიძლება 790 ლიტრი საავიაციო საწვავით კი დასჭირდეს.
პ.ს.ს. უკიდურეს შემთხვევაში T-80y-ის ავზებში დიზელის საწვავის ჩასხმაც დასაშვებია (ოღონდ შემდეგ ტანკის საწვავის მომარაგების მთელი სისტემა უნდა გამოირეცხოს), მაგრამ რუსმა ტანკისტებმა მაინც თავის შველა ამჯობინეს…
“რა გინდა რაგბში; ვის გაუგია...
ექსკლუზივი: ინტერვიუ ქართველ ჰაკერების ჯგუფთან
ექსკლუზივი: ქოლ ცენტრის მსხვერპლი –...
ექსკლუზიური ინტერვიუ მამუკა ლომაშვილთან ამერიკიდან
თორნტონი: მთავრობამ უნდა აირჩიოს ივანიშვილის...
ნიკოლოზ კვარაცხელიას საქმეზე 28 თებერვლის...
თორნტონი: მთავრობამ უნდა აირჩიოს ივანიშვილის დაცვა თუ დემოკრატია
“პუტინი, რომ ქალი ყოფილიყო” – ბორის ჯონსონი
ანა დოლიძის კომენტარი “ქართული ოცნების” წევრებზე, რომლებმაც პარტია...
ყვარელში მამაკაცის ცემაზე, თანხის გატაცებაზე და დამამცირებელი ქმედების...
რუსეთს ყველგან ვასახელებ – თინა კანდელაკი
იტალია, უკრაინაში დახმარებას აგზავნის
ანალიზი: რა ხდება ხერსონში?!
კანდელაკი, კადიროვს დაბადების დღეს ულოცავს
პუტინი არა, მთელი რუსეთია დამნაშავე
კარლ ბილდტის განცხადება - კორესპონდენტი on პუტინმა ლუჰანსკის და დონეცკის დამოუკიდებლობის დეკლარაციას ხელი მოაწერა
პუტინს დონბასში ჯარები შეჰყავს - კორესპონდენტი on პუტინმა ლუჰანსკის და დონეცკის დამოუკიდებლობის დეკლარაციას ხელი მოაწერა
რასმუსენი: სანქციები ახლავე! - კორესპონდენტი on პუტინმა ლუჰანსკის და დონეცკის დამოუკიდებლობის დეკლარაციას ხელი მოაწერა
"დიდი ბრიტანეთი ყველაფერს გააკეთებს, რისი გაკეთებაც შეუძლია, უკრაინელი ხალხის მხარდასაჭერად on პუტინმა ლუჰანსკის და დონეცკის დამოუკიდებლობის დეკლარაციას ხელი მოაწერა
სვეტლანა ციხანოვსკაიას განცხადება - კორესპონდენტი on პუტინმა ლუჰანსკის და დონეცკის დამოუკიდებლობის დეკლარაციას ხელი მოაწერა
შიდა გვერდის სხვადასხვა სიახლეები